				|

		52012PC0233

			Návrh NARIADENIE RADY, ktorým sa mení a dopĺňa vykonávacie nariadenie Rady (EÚ) č. 917/2011, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramických obkladačiek s pôvodom v Čínskej ľudovej republike doplnením mena spoločnosti na zoznam výrobcov z Čínskej ľudovej republiky v prílohe I /* COM/2012/0233 final - 2012/0117 (NLE) */

			   	DÔVODOVÁ SPRÁVA
1.           Kontext návrhu
·      Dôvody a ciele návrhu
Tento návrh sa týka uplatňovania nariadenia
Rady (ES) č. 1225/2009 z 30. novembra 2009 o ochrane pred
dumpingovými dovozmi z krajín, ktoré nie sú členmi Európskeho
spoločenstva (ďalej len „základné nariadenie“) v konaní
týkajúcom sa dovozu keramických obkladačiek s pôvodom
v Čínskej ľudovej republike.
·      Všeobecný kontext
Tento návrh sa predkladá v kontexte vykonávania
základného nariadenia a je výsledkom prešetrovania, ktoré sa uskutočnilo v
súlade s hmotnými a procesnými požiadavkami ustanovenými v základnom nariadení.
·      Existujúce ustanovenia v oblasti návrhu
Vykonávacie nariadenie Rady (EÚ) č. 917/2011,
ktorým sa ukladá konečné antidumpingové clo a s konečnou
platnosťou sa vyberá dočasné clo uložené na dovoz keramických
obkladačiek s pôvodom v Čínskej ľudovej republike.
·      Súlad s ostatnými politikami a cieľmi Únie
Neuplatňuje sa.
2.           Konzultácie so
zainteresovanými stranami a posúdenie vplyvu
·      Konzultácie so zainteresovanými stranami
Zainteresované strany, ktorých sa konanie týka,
mali možnosť obhajovať svoje záujmy počas prešetrovania v súlade
s ustanoveniami základného nariadenia.
·      Získavanie a využívanie expertízy
Externá expertíza nebola potrebná.
·      Posúdenie vplyvu
Tento návrh je výsledkom vykonávania základného
nariadenia.
Základné nariadenie neobsahuje ustanovenia
vyžadujúce všeobecné posúdenie vplyvu, obsahuje však úplný zoznam podmienok,
ktoré sa musia posúdiť.
3.           PRÁVNE PRVKY NÁVRHU
·      Zhrnutie navrhovaného opatrenia
Pripojený návrh nariadenia Rady sa zakladá na
konečnom zistení, že čínsky vyvážajúci výrobca splnil všetky kritériá
na udelenie štatútu nového vyvážajúceho výrobcu, a preto sa na neho
uplatňuje vážené priemerné antidumpingové clo vo výške 30,6 %.
·      Právny základ
Nariadenie Rady (ES) č. 1225/2009 z
30. novembra 2009 o ochrane pred dumpingovými dovozmi z krajín, ktoré
nie sú členmi Európskeho spoločenstva.
Vykonávacie nariadenie Rady (EÚ) č. 917/2011,
ktorým sa ukladá konečné antidumpingové clo a s konečnou
platnosťou sa vyberá dočasné clo uložené na dovoz keramických
obkladačiek s pôvodom v Čínskej ľudovej republike.
·      Zásada subsidiarity
Návrh patrí do výlučnej právomoci Európskej
únie. Zásada subsidiarity sa preto neuplatňuje.
·      Zásada proporcionality
Návrh je v súlade so zásadou proporcionality z
týchto dôvodov:
Forma opatrenia je
opísaná v uvedenom základnom nariadení a neumožňuje prijímanie
rozhodnutí členskými štátmi.
Uvedenie toho, ako sa finančná a
administratívna záťaž EÚ, národných vlád, regionálnych a miestnych
orgánov, hospodárskych subjektov a občanov udržiava na čo
najnižšej úrovni, primeranej cieľu návrhu, sa na tento prípad
nevzťahuje.
·      Výber nástrojov
Navrhované nástroje: nariadenie.
Iné prostriedky by neboli primerané z tohto
dôvodu:
Iné prostriedky by neboli primerané, pretože
základné nariadenie nestanovuje alternatívne možnosti.
4.           VPLYV NA ROZPOČET
Návrh nemá vplyv na rozpočet Únie.
2012/0117 (NLE)
Návrh
NARIADENIE RADY,
ktorým sa mení a dopĺňa
vykonávacie nariadenie Rady (EÚ) č. 917/2011, ktorým sa ukladá
konečné antidumpingové clo a s konečnou platnosťou sa vyberá
dočasné clo uložené na dovoz keramických obkladačiek s pôvodom v Čínskej
ľudovej republike doplnením mena spoločnosti na zoznam výrobcov z Čínskej
ľudovej republiky v prílohe I
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na nariadenie Rady (ES)
č. 1225/2009 z 30. novembra 2009 o ochrane
pred dumpingovými dovozmi z krajín, ktoré nie sú členmi
Európskeho spoločenstva[1]
(ďalej len „základné nariadenie“), a najmä na jeho článok 9,
so zreteľom na vykonávacie nariadenie
Rady (EÚ) č. 917/2011[2],
ktorým sa ukladá konečné antidumpingové clo a s konečnou
platnosťou sa vyberá dočasné clo uložené na dovoz keramických
obkladačiek s pôvodom v Čínskej ľudovej republike
(ďalej len „vykonávacie nariadenie Rady (EÚ) č. 917/2011“), a najmä
na jeho článok 3,
so zreteľom na návrh predložený Európskou
komisiou (ďalej len „Komisia“) po porade s poradným výborom,
keďže:
A.
PREDCHÁDZAJÚCI POSTUP
(1)       Vykonávacím nariadením (EÚ)
č. 917/2011 Rada uložila konečné antidumpingové clo na dovoz
keramických obkladačiek s pôvodom v Čínskej ľudovej
republike (ďalej len „Čína“). Vzhľadom na vysoký počet
spolupracujúcich vyvážajúcich výrobcov v Číne sa počas prešetrovania,
ktoré viedlo k uloženiu antidumpingového cla (ďalej len „pôvodné
prešetrovanie“), vybrala spomedzi čínskych vyvážajúcich výrobcov vzorka
a spoločnostiam zaradeným do vzorky boli uložené individuálne colné
sadzby v rozmedzí od 26,3 % do 36,5 %, kým spolupracujúcim
spoločnostiam, ktoré neboli zaradené do vzorky, bola uložená colná sadzba
vo výške 30,6 %. Všetkým ostatným čínskym spoločnostiam bola uložená
colná sadzba vo výške 69,7 %.
(2)       V článku 3 vykonávacieho
nariadenia Rady (EÚ) č. 917/2011 sa stanovuje, že ak akýkoľvek nový
vyvážajúci výrobca v Číne predloží Komisii dostatočné dôkazy
o tom, že:
·
v období prešetrovania trvajúcom od 1. apríla 2009
do 31. marca 2010 (ďalej len „obdobie prešetrovania“) nevyvážal do Únie
výrobky opísané v článku 1 ods. 1 uvedeného nariadenia (ďalej len
„prvé kritérium“),
·
nie je prepojený so žiadnym z vývozcov alebo
výrobcov v Číne, na ktorých sa vzťahujú antidumpingové opatrenia
uložené na základe uvedeného nariadenia (ďalej len „druhé kritérium“), a
·
po skončení obdobia prešetrovania, ktoré
viedlo k zavedeniu opatrení, skutočne vyvážal príslušné výrobky do Únie
alebo že sa neodvolateľne zmluvne zaviazal vyviezť značné
množstvo týchto výrobkov do Únie (ďalej len „tretie kritérium“),
potom sa článok 1 ods. 2 nariadenia môže
zmeniť a doplniť tak, že novému vyvážajúcemu výrobcovi sa udelí colná
sadzba, ktorá sa uplatňuje v prípade spolupracujúcich spoločností,
ktoré nie sú zaradené do vzorky, t. j. 30,6 %.
B.
ŽIADOSŤ NOVÉHO VYVÁŽAJÚCEHO VÝROBCU
(3)       Čínska
spoločnosť (ďalej len „žiadateľ“) požiadala o udelenie
rovnakého štatútu ako v prípade spoločností, ktoré spolupracovali v
pôvodnom prešetrovaní, ale neboli súčasťou vzorky (ďalej len
„štatút nového vyvážajúceho výrobcu“).
(4)       Uskutočnilo sa
preskúmanie s cieľom určiť, či tento žiadateľ
spĺňa kritériá na udelenie štatútu nového vyvážajúceho výrobcu
stanovené v článku 3 vykonávacieho nariadenia Rady (EÚ)
č. 917/2011.
(5)       Žiadateľovi bol zaslaný
dotazník a bol vyzvaný, aby poskytol dôkazy o tom, že splnil uvedené tri
kritériá.
(6)       Dôkazy poskytnuté
čínskym vyvážajúcim výrobcom sa považovali za dostatočné
na preukázanie toho, že spĺňa kritériá stanovené v článku 3
vykonávacieho nariadenia Rady (EÚ) č. 917/2011. Vyvážajúcemu
výrobcovi sa preto môže udeliť colná sadzba uplatniteľná na spolupracujúce
spoločnosti nezaradené do vzorky (t. j. 30,6 %) a následne môže
byť jeho meno doplnené na zoznam vyvážajúcich výrobcov
v prílohe I k vykonávaciemu nariadeniu Rady (EÚ) č.
917/2011.
(7)       Žiadateľ a výrobné
odvetvie Únie boli o výsledkoch preskúmania informovaní a mali možnosť
predložiť svoje pripomienky.
(8)       Všetky námietky a podania zo
strany zainteresovaných strán sa prehodnotili, a ak boli oprávnené, riadne sa
zohľadnili,
PRIJALA TOTO NARIADENIE:
Článok 1
Do zoznamu výrobcov z Čínskej
ľudovej republiky uvedených v prílohe I k vykonávaciemu nariadeniu
Rady (EÚ) č. 917/2011 sa dopĺňa táto spoločnosť:
 Názov || Doplnkový kód TARIC
 Onna Ceramic Industries (China) Co., Ltd. || B293
Článok 2
Toto nariadenie nadobúda účinnosť
dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
                                                                       Za
Radu
                                                                       predseda
[1]               Ú. v. EÚ L 343, 22.12.2009, s. 51.
[2]               Ú. v. EÚ L 238, 15.9.2011, s. 1.


Dôležité právne oznámenie

|

52004PC0712

Návrh nariadenia Rady ktorým sa mení a dopĺňa nariadenie (EHS) č. 2759/75, nariadenie (EHS) č. 2771/75, nariadenie (EHS) č. 2777/75, nariadenie (ES) č. 1254/1999, nariadenie (ES) č. 1255/1999 a nariadenie (ES) č. 2529/2001 v časti týkajúcej sa výnimočných opatrení na podporu trhu  /* KOM/2004/0712 v konečnom znení - CNS 2004/0254 */

	Brusel, 26.10.2004KOM(2004) 712 v konečnom znení2004/0254 (CNS).NávrhNARIADENIA RADYktorým sa mení a dopĺňa nariadenie (EHS) č. 2759/75, nariadenie (EHS) č. 2771/75, nariadenie (EHS) č. 2777/75, nariadenie (ES) č. 1254/1999, nariadenie (ES) č. 1255/1999 a nariadenie (ES) č. 2529/2001 v časti týkajúcej sa výnimočných opatrení na podporu trhu(predložená Komisiou)ODÔVODNENIEV prípade vážneho narušenia trhu v dôsledku obmedzení uložených zo strany veterinárnych orgánov v prípade ohnisiek chorôb zvierat ako slintačky a krívačky alebo klasického moru ošípaných, môže Komisia zaviesť výnimočné opatrenia na podporu trhu s cieľom pomôcť farmárom postihnutým danými obmedzeniami. Právne základy takých opatrení sú stanovené v týchto základných nariadeniach:-  článok 20 nariadenia Rady (EHS) č. 2759/75 o spoločnej organizácii trhu s bravčovým mäsom,-  článok 14 nariadenia Rady (EHS) č. 2771/75 o spoločnej organizácii trhu s vajcami,-  článok 14 nariadenia Rady (EHS) č. 2777/75 o spoločnej organizácii trhu s hydinovým mäsom,-  článok 39 nariadenia Rady (ES) č. 1254/1999 o spoločnej organizácii trhu s bravčovým mäsom,-  článok 36 nariadenia Rady (ES) č. 1255/1999 o spoločnej organizácii trhu s mliekom a mliečnymi výrobkami,-  článok 22 nariadenia Rady (ES) č. 2529/2001 o spoločnej organizácii trhu s ovčím a kozím mäsom.Tieto články stanovujú podporné opatrenia, ktoré sa môžu prijať; avšak nešpecifikujú spôsob ich financovania.S prihliadnutím na absenciu presných pravidiel financovania daných opatrení, bolo koncom 80-tych a začiatkom 90-tych rokov 100 % výdavkov na tieto opatrenia financovaných agentúrou FEOGA, obzvlášť v sektore s bravčovým mäsom, ktorý bol z času na čas konfrontovaný s vypuknutím klasického moru ošípaných.V roku 1994 boli po prvý raz v nariadení Rady zakotvené ustanovenia ohľadom spolufinancovania nákladov za výnimočné opatrenia na podporu trhu, uvádzajúc tieto opatrenia do sektoru s bravčovým mäsom v Nemecku.V tom čase bola výška spolufinancovania v sektore s bravčovým mäsom stanovená na 70 % pre rozpočet Spoločenstva a 30 % pre vnútroštátny rozpočet. Neskôr bola v dôsledku BSE, slintačky a krívačky zavedená rovnaká výška spolufinancovania v sektore s hovädzím mäsom.Vo veci Súdu C-239/01 vznieslo viacero členských štátov žalobu proti systému spolufinancovania osobitných opatrení na podporu trhu v sektore hovädzieho mäsa. Vo svojom rozhodnutí z roku 2003 uviedol Európsky súdny dvor, že výška národného spolufinancovania výnimočných opatrení na podporu trhu nie je v súlade s aktuálnym znením príslušného nariadenia Rady;možné by bolo iba 100% financovanie z rozpočtu Spoločenstva.Je zrejmé, že toto rozhodnutie sa vzťahuje na všetky trhové organizácie so živočíšnymi výrobkami, lebo druhy tovarov sú v rozličných trhových organizáciách viac-menej rovnaké.Systém spolufinancovania v rámci výnimočných opatrení na podporu trhu je pre Európsku Komisiu veľmi dôležitý. Členské štáty sú zodpovedné za uplatňovanie týchto opatrení, ale taktiež sú zodpovedné aj za opatrenia prijaté v rámci boja proti týmto chorobám. Ak sa podieľajú na podporných opatreniach finančne, urobia maximum vo veterinárnej a sanitárnej oblasti, aby zlikvidovali chorobu čo najskôr a znížili náklady na minimum. Ďalším argumentom je, že systém spolufinancovania sa už využíva pri kompenzáciách farmárom za veterinárne utratenia ich zvierat v prípade vypuknutia choroby. Vo svojej osobitnej správe č. 1/2000 o klasickom more ošípaných odporučil Európsky dvor auditorov dôslednú súbežnosť, pokiaľ ide o spolufinancovanie veterinárnych opatrení a opatrení na podporu trhu.Aby bolo po rozhodnutí Súdu možné pokračovať v spolufinancovaní, navrhuje sa zmeniť a doplniť príslušné články jednotlivých nariadení Rady jasnými právnymi ustanoveniami takého systému. Tieto zmeny a doplnenia by sa mali týkať všetkých vyššie uvedených trhových organizácií.2004/0254 (CNS)NávrhNARIADENIA RADYktorým sa mení a dopĺňa nariadenie (EHS) č. 2759/75, nariadenie (EHS) č. 2771/75, nariadenie (EHS) č. 2777/75, nariadenie (ES) č. 1254/1999, nariadenie (ES) č. 1255/1999 a nariadenie (ES) č. 2529/2001 v časti týkajúcej sa výnimočných opatrení na podporu trhuRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 36 a 37,so zreteľom na návrh Komisie,so zreteľom na stanovisko Európskeho parlamentu,so zreteľom na stanovisko Európskeho hospodárskeho a sociálneho výboru,keďže:(1) Niektoré spoločné organizácie trhu obsahujú výnimočné opatrenia na podporu trhu, aby zohľadnili obmedzenia voľného pohybu, ktoré vyplývajú z uplatňovania opatrení zamedzujúcich šíreniu chorôb zvierat. Tieto opatrenia sú zahrnuté:-  v článku 20 nariadenia Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom[1],-  v článku 14 nariadenia Rady (EHS) č. 2771/75 z 29. októbra 1975 o spoločnej organizácii trhu s vajciami[2],-  v článku 14 nariadenia Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom[3],-  v článku 39 nariadenia Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom[4],-  v článku 36 nariadenia Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami[5] a-  v článku 22 nariadenia Rady (ES) č. 2529/2001 z 19. decembra 2001 o spoločnej organizácii trhu s ovčím a kozím mäsom[6].(2) V dôsledku výskytu živočíšnych epidémií v Spoločenstve prekonali v minulosti trhy so živočíšnymi výrobkami a predovšetkým trhy s mäsom veľmi vážne krízy. Aby sa predišlo vážnym poruchám dotyčných trhov, musela Komisia prijať výnimočné opatrenia na podporu týchto trhov v postihnutých členských štátoch, čo viedlo k značným výdavkom z rozpočtu Spoločenstva.(3) V tomto kontexte členské štáty berú na seba hlavnú zodpovednosť v boji proti výskytu a šíreniu živočíšnych epidémií. So zreteľom na túto situáciu, rozsah týchto živočíšnych epidémií, ich trvanie a, v dôsledku toho, význam úsilia potrebného na podporu trhu sa javí ako vhodné, aby sa výdavky týkajúce sa podpôr, ktoré boli vyplatené výrobcom, rozdelili medzi Spoločenstvo a príslušný členský štát.(4) Je potrebné podmieniť prijatie opatrení na podporu trhu tým, že členské štáty prijmú veterinárne a sanitárne opatrenia, ktoré umožnia urýchlene skoncovať s prípadnými živočíšnymi epidémiami.(5) Je potrebné vyňať spod uplatňovania pravidiel o štátnej podpore finančný príspevok členských štátov v prospech výnimočných opatrení na podporu trhu,PRIJALA TOTO NARIADENIE:Článok 1Článok 20 nariadenia (EHS) č. 2759/75 sa nahrádza nasledovným:„Článok 201. Za účelom zohľadnenia obmedzení obchodovania v rámci Spoločenstva alebo s tretími krajinami, ktoré môžu vyplynúť z uplatňovania opatrení zamedzujúcich šíreniu chorôb zvierat, možno postupom, ktorý ustanovuje článok 24, vykonať výnimočné opatrenia na podporu trhu postihnutého takýmito obmedzeniami. Tieto opatrenia však možno vykonať, len ak členské štáty vykonali veterinárne a sanitárne opatrenia, ktoré umožnia urýchlene skoncovať so živočíšnymi epidémiami, a v rozsahu a na dobu, ktoré sú nevyhnutne potrebné na podporu daného trhu.2. Spoločenstvo sa zúčastňuje na financovaní opatrení uvedených v odseku 1 do výšky 50% výdavkov, ktoré hradia členské štáty.3. Články 87, 88 a 89 zmluvy sa nevzťahujú na finančný príspevok, ktorý členské štáty vynaložia na opatrenia uvedené v odseku 1.“Článok 2Článok 14 nariadenia (EHS) č. 2771/75 sa nahrádza nasledovným:„Článok 141. Za účelom zohľadnenia obmedzení voľného pohybu, ktoré môžu vyplynúť z uplatňovania opatrení zamedzujúcich šíreniu chorôb zvierat, možno postupom, ktorý ustanovuje článok 17, vykonať výnimočné opatrenia na podporu trhu postihnutého takýmito obmedzeniami. Tieto opatrenia však možno vykonať, len ak členské štáty vykonali veterinárne a sanitárne opatrenia, ktoré umožnia urýchlene skoncovať so živočíšnymi epidémiami, a v rozsahu a na dobu, ktoré sú nevyhnutne potrebné na podporu daného trhu.2. Spoločenstvo sa zúčastňuje na financovaní opatrení uvedených v odseku 1 do výšky 50% výdavkov, ktoré hradia členské štáty.3. Články 87, 88 a 89 zmluvy sa nevzťahujú na finančný príspevok, ktorý členské štáty vynaložia na opatrenia uvedené v odseku 1.“Článok 3Článok 14 nariadenia (EHS) č. 2777/75 sa nahrádza nasledovným:„Článok 141. Za účelom zohľadnenia obmedzení voľného pohybu, ktoré môžu vyplynúť z uplatňovania opatrení zamedzujúcich šíreniu chorôb zvierat, možno postupom, ktorý ustanovuje článok 17, vykonať výnimočné opatrenia na podporu trhu postihnutého takýmito obmedzeniami. Tieto opatrenia však možno vykonať, len ak členské štáty vykonali veterinárne a sanitárne opatrenia, ktoré umožnia urýchlene skoncovať so živočíšnymi epidémiami, a v rozsahu a na dobu, ktoré sú nevyhnutne potrebné na podporu daného trhu.2. Spoločenstvo sa zúčastňuje na financovaní opatrení uvedených v odseku 1 do výšky 50% výdavkov, ktoré hradia členské štáty.3. Články 87, 88 a 89 zmluvy sa nevzťahujú na finančný príspevok, ktorý členské štáty vynaložia na opatrenia uvedené v odseku 1.“Článok 4Článok 39 nariadenia (ES) č. 1254/1999 sa nahrádza nasledovným:„Článok 391. Za účelom zohľadnenia obmedzení voľného pohybu, ktoré môžu vyplynúť z uplatňovania opatrení zamedzujúcich šíreniu chorôb zvierat, možno postupom, ktorý ustanovuje článok 43, vykonať výnimočné opatrenia na podporu trhu postihnutého takýmito obmedzeniami. Tieto opatrenia však možno vykonať, len ak členské štáty vykonali veterinárne a sanitárne opatrenia, ktoré umožnia urýchlene skoncovať so živočíšnymi epidémiami, a v rozsahu a na dobu, ktoré sú nevyhnutne potrebné na podporu daného trhu.2. Spoločenstvo sa zúčastňuje na financovaní opatrení uvedených v odseku 1 do výšky 50% výdavkov, ktoré hradia členské štáty.3. Články 87, 88 a 89 zmluvy sa nevzťahujú na finančný príspevok, ktorý členské štáty vynaložia na opatrenia uvedené v odseku 1.“Článok 5Článok 36 nariadenia (ES) č. 1255/1999 sa nahrádza nasledovným:„Článok 361. Za účelom zohľadnenia obmedzení voľného pohybu, ktoré môžu vyplynúť z uplatňovania opatrení zamedzujúcich šíreniu chorôb zvierat, možno postupom, ktorý ustanovuje článok 42, vykonať výnimočné opatrenia na podporu trhu postihnutého takýmito obmedzeniami. Tieto opatrenia však možno vykonať, len ak členské štáty vykonali veterinárne a sanitárne opatrenia, ktoré umožnia urýchlene skoncovať so živočíšnymi epidémiami, a v rozsahu a na dobu, ktoré sú nevyhnutne potrebné na podporu daného trhu.2. Spoločenstvo sa zúčastňuje na financovaní opatrení uvedených v odseku 1 do výšky 50% výdavkov, ktoré hradia členské štáty.3. Články 87, 88 a 89 zmluvy sa nevzťahujú na finančný príspevok, ktorý členské štáty vynaložia na opatrenia uvedené v odseku 1.“Článok 6Článok 22 nariadenia (ES) č. 2529/2001 sa nahrádza nasledovným:„Článok 221. Za účelom zohľadnenia obmedzení voľného pohybu, ktoré môžu vyplynúť z uplatňovania opatrení zamedzujúcich šíreniu chorôb zvierat, možno postupom, ktorý ustanovuje článok 25 odsek 2, vykonať výnimočné opatrenia na podporu trhu postihnutého takýmito obmedzeniami. Tieto opatrenia však možno vykonať, len ak členské štáty vykonali veterinárne a sanitárne opatrenia, ktoré umožnia urýchlene skoncovať so živočíšnymi epidémiami, a v rozsahu a na dobu, ktoré sú nevyhnutne potrebné na podporu daného trhu.2. Spoločenstvo sa zúčastňuje na financovaní opatrení uvedených v odseku 1 do výšky 50% výdavkov, ktoré hradia členské štáty.3. Články 87, 88 a 89 zmluvy sa nevzťahujú na finančný príspevok, ktorý členské štáty vynaložia na opatrenia uvedené v odseku 1.“Článok 7Toto nariadenie nadobúda účinnosť siedmy deň nasledujúci po dni jeho uverejnenia v Úradnom vestníku Európskej Únie .Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli […]Za RaduPredseda+++++ TABLE +++++[1] Ú.v. ES L 282, 1.11.1975, s. 1. Nariadenie naposledy zmenené a doplnené nariadením (ES) č. 1365/2000 (Ú.v. ES L 156, 29.6.2000, s. 5.).[2] Ú.v. ES L 282, 1.11.1975, s. 49. Nariadenie naposledy zmenené a doplnené nariadením (ES) č. 806/2003 (Ú.v. ES L 122, 16.5.2003, s. 1).[3] Ú.v. ES L 282, 1.11.1975, s. 77. Nariadenie naposledy zmenené a doplnené nariadením (ES) č. 806/2003 (Ú.v. ES L 122, 16.5.2003, s. 1.).[4] Ú.v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 1782/2003 (Ú.v. ES L 270, 21.10.2003, s. 1).[5] Ú.v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 186/2004 (Ú.v. ES L 29, 3.2.2004, s. 6).[6] Ú.v. ES L 341, 22.12.2001, s. 3. Nariadenie naposledy zmenené a doplnené nariadením (ES) č. 1782/2003 (Ú.v. ES L 270, 21.10.2003, s. 1).